Document ID: 31988L0485

*****
ΟΔΗΓΙΑ ΤΗΣ ΕΠΙΤΡΟΠΗΣ
της 26ης Ιουλίου 1988
για την τροποποίηση του παραρτήματος της οδηγίας 82/471/ΕΟΚ του Συμβουλίου σχετικά με ορισμένα προϊόντα τα οποία χρησιμοποιούνται στη διατροφή των ζώων
(88/485/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την οδηγία 87/471/ΕΟΚ του Συμβουλίου της 30ής Ιουνίου 1982 σχετικά με ορισμένα προϊόντα τα οποία χρησιμοποιούνται στη διατροφή των ζώων (1), όπως τροποποιήθηκε τελευταία από την οδηγία 86/530/ΕΟΚ της Επιτροπής (2), και ιδίως το άρθρο 6,
Εκτιμώντας:
ότι η οδηγία 82/471/ΕΟΚ προβλέπει ότι το περιεχόμενο των παραρτημάτων της πρέπει να προσαρμόζεται συνεχώς στην εξέλιξη των επιστημονικών ή τεχνικών γνώσεων·
ότι, για λόγους σαφήνειας, πρέπει να υποδιαιρεθεί η ομάδα των αμινοξέων και των αλάτων τους σύμφωνα με τα διάφορα αμινοξέα·
ότι, από τη μελέτη δύο νέων προϊόντων με βάση τη λυσίνη, προέκυψε ότι πληρούνται οι απαιτήσεις που καθορίζονται στην οδηγία 82/471/ΕΟΚ· ότι είναι, συνεπώς, σκόπιμο να επιτραπεί, υπό ορισμένους όρους, η χρήση των προϊόντων αυτών στη διατροφή των ζώων·
ότι τα μέτρα που προβλέπονται στην παρούσα οδηγία είναι σύμφωνα με τη γνώμη της Μόνιμης Επιτροπής Ζωοτροφών,
ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
Άρθρο 1
Το παράρτημα της οδηγίας 82/471/ΕΟΚ τροποποιείται σύμφωνα με το παράρτημα της παρούσας οδηγίας.
Άρθρο 2
Τα κράτη μέλη θέτουν σε ισχύ τις νομοθετικές, κανονιστικές και διοικητικές διατάξεις που είναι αναγκαίες για να συμμορφωθούν προς τις διατάξεις του άρθρου 1, το αργότερο στι 30 Ιουνίου 1989, και ενημερώνουν αμέσως την Επιτροπής σχετικά.
Άρθρο 3
Η παρούσα οδηγία απευθύνεται στα κράτη μέλη.
Βρυξέλλες, 26 Ιουλίου 1988.

Labels: 1
17
6